NORAKSTS

|  |  |
| --- | --- |
| 28.05.2025. | Nr.6/5 |

###### SIA “JELGAVAS ŪDENS” PAMATKAPITĀLA PALIELINĀŠANA

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldības dome 2023. gada 27. aprīlī pieņēma lēmumu Nr.4/3 par projekta “Zemgales industriālā parka attīstība, I kārta” (turpmāk – Projekts) iesnieguma iesniegšanu.

2024. gada 1. februārī starp Jelgavas valstspilsētas pašvaldības iestādi “Centrālā pārvalde” un Centrālo finanšu un līgumu aģentūru tika noslēgta Vienošanās par Eiropas Savienības Atveseļošanas fonda projekta ieviešanu Nr.3.1.1.3.i.0/1/23/A/CFLA/003, par kārtību Projekta īstenošanai, finansējuma piešķiršanai un uzraudzībai.

Saskaņā ar Ministru kabineta 2022. gada 30. augusta noteikumu Nr.543 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.3.i. investīcijas “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos” īstenošanas noteikumi” (turpmāk – MK noteikumi Nr.543) 24.2 apakšpunktu, ja tiek veiktas izmaksas ūdenssaimniecības tīklos, tad šie tīkli pēc projekta īstenošanas paliek sabiedrisko pakalpojumu sniedzēja īpašumā un projekta iesniedzējam sabiedrisko pakalpojumu sniedzējs jāpiesaista kā sadarbības partneris, slēdzot rakstisku sadarbības līgumu. Jelgavas valstspilsētas pašvaldība Jelgavas valstspilsētas pašvaldības iestādes “Centrālā pārvalde” personā 2023. gada 27. aprīlī noslēgusi sadarbības līgumu Nr. 2-1.3/23/11 “Projekta “Zemgales industriālā parka attīstība, I kārta” īstenošanai” (turpmāk – Sadarbības līgums) ar sadarbības partneri SIA “JELGAVAS ŪDENS”. Saskaņā ar Sadarbības līguma 1.2.apakšpunktu SIA “JELGAVAS ŪDENS” veic ūdensvada tīklu un kanalizācijas tīklu izbūvi Atmodas ielas posmā no Dobeles šosejas līdz Lapskalna ielai, Lapskalna ielas posmā no Slokas ielas līdz Zvejnieku ielai, Slokas ielas posmā no Meiju ceļa līdz Lapskalna ielai, Meiju ceļa posmā no Satiksmes ielas līdz 1.līnijai, Zemgales industriālā parka jaunizbūvējamajām iekškvartāla ielām, Jelgavā, savukārt Sadarbības līguma 2.2.2.apakšpunktā noteikts, ka atbilstoši Projekta īstenošanā pieejamajiem finanšu līdzekļiem, Jelgavas valstspilsētas pašvaldība pa daļām palielina SIA “JELGAVAS ŪDENS” pamatkapitālu ūdensvada un kanalizācijas tīklu izbūvei.

Pamatojoties uz MK noteikumu Nr.543 nosacījumiem, Sadarbības līgumu un atbilstoši Centrālās finanšu un līgumu aģentūras piešķirtajam finansējumam Projekta realizēšanai, lai SIA “JELGAVAS ŪDENS” varētu veikt Projekta ietvaros noteikto ūdensvada un kanalizācijas tīklu izbūvi:

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Palielināt SIA “JELGAVAS ŪDENS” pamatkapitālu 2025. gadā, veicot ieguldījumu naudā 1 132 282 *euro* (viens miljons viens simts trīsdesmit divi tūkstoši divi simti astoņdesmit divi *euro*) apmērā no Eiropas Savienības Atveseļošanas fonda projekta Nr. 3.1.1.3.i.0/1/23/A/CFLA/003 “Zemgales industriālā parka attīstība, I kārta” realizēšanai paredzētajiem līdzekļiem (pamatbudžeta izdevumu programma “Eiropas Savienības Atveseļošanas un noturības mehānisma projekts “Zemgales industriālā parka attīstība, I kārta”” (klasifikācijas kods 04.510.540.)).
2. Palielināt SIA “JELGAVAS ŪDENS” pamatkapitālu 2026. gadā, veicot ieguldījumu naudā 607 069 *euro* (seši simti septiņi tūkstoši sešdesmit deviņi *euro*) apmērā no Eiropas Savienības Atveseļošanas fonda projekta Nr. 3.1.1.3.i.0/1/23/A/CFLA/003 “Zemgales industriālā parka attīstība, I kārta” realizēšanai paredzētajiem līdzekļiem (pamatbudžeta izdevumu programma “Eiropas Savienības Atveseļošanas un noturības mehānisma projekts “Zemgales industriālā parka attīstība, I kārta”” (klasifikācijas kods 04.510.540.)).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. maijā